

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ

EΡΕΥΝΑΣ & ΘΡΗΣΚΕΥΜΑΤΩΝ

ΠΕΡ. Δ/ΝΣΗ Π. & Δ. ΕΚΠ/ΣΗΣ ΣΤ. ΕΛΛΑΔΑΣ

Δ/ΝΣΗ Δ/ΘΜΙΑΣ ΕΚΠ/ΣΗΣ ΕΥΡΥΤΑΝΙΑΣ

**1ο ΓΥΜΝΑΣΙΟ ΚΑΡΠΕΝΗΣΙΟΥ**

36100 ΚΑΡΠΕΝΗΣΙ

 Καρπενήσι 6/3/2018

 Αριθμ. Πρωτ. : 101

⎡ Προς ⎤

 Τουριστικά Γραφεία της χώρας

⎣ ⎦

Υπεύθυνος : Ιγνατίου Θεοδώρα

Τηλ. 22370 – 22359 ή 2237080986

Fax 22370- 22359

**mail@gym-karpen.eyr.sch.gr**

ΘΕΜΑ : «**Επαναπροκήρυξη** **πρόσκλησης εκδήλωσης ενδιαφέροντος για την οργάνωση διήμερης εκπαιδευτικής εκδρομής στην Καλαμπάκα και τα Τρίκαλα Θεσσαλίας της Χορωδίας του 1ου Γυμνασίου Καρπενησίου και του Γυμνασίου Δυτ. Φραγκίστας».**

ΣΧΕΤ : Υ.Α. 33120/ΓΔ4/28-2-2017 (ΦΕΚ 681 τ.Β. / 6-3-2017

Σύμφωνα με την υπ. αριθμ. 33120/ΓΔ4/28-2-2017 (ΦΕΚ 681 τ.Β. / 6-3-2017) το 1ο Γυμνάσιο Καρπενησίου, μέσω της Δ/ντριας κας Ιγνατίου Θεοδώρας, προσκαλεί τα Τουριστικά Γραφεία της χώρας να εκδηλώσουν ενδιαφέρον για τη διοργάνωση διήμερης εκπαιδευτικής εκδρομής των μαθητών της Σχολικής Χορωδίας 1ου Γυμνασίου και του Γυμνασίου Δυτ. Φραγκίστας.

**Προορισμός** : Καλαμπάκα και Τρίκαλα Θεσσαλίας.

**Χρόνος πραγματοποίησης** : Η επίσκεψη θα πραγματοποιηθεί στις 15 - 16 Μαρτίου 2018 και ημέρες Πέμπτη έως Παρασκευή.

**Αριθμός συμμετεχόντων** : Ο αριθμός των μαθητών που θα συμμετάσχουν στην εκδρομή είναι τριάντα δύο (21 + 11). Την εκδρομή θα συνοδεύσουν τέσσερεις ( 4 ) καθηγητές.

**Α. Παροχές που ζητούνται**

**Μεταφορικό μέσο**

Τουριστικό Λεωφορείο στη διάθεση των μαθητών καθ’ όλη τη διάρκεια της εκδρομής και σε όλες τις μετακινήσεις των μαθητών. Το ίδιο λεωφορείο θα χρησιμοποιηθεί από την εκκίνηση μέχρι και το πέρας της εκδρομής. Θα πρέπει να τηρούνται όλες οι προβλεπόμενες από τη νομοθεσία προδιαγραφές (έλεγχος ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο) καθώς και να πληρούνται όλες οι προϋποθέσεις για τις ασφαλείς μετακινήσεις των μαθητών (ζώνες ασφαλείας, έμπειρος οδηγός).

**Κατάλυμα**

Κεντρικό ξενοδοχείο τεσσάρων αστέρων για μία (1) διανυκτέρευση στην Καλαμπάκα με βεβαίωση από το Ξενοδοχειακό Επιμελητήριο Ελλάδος της κατηγορίας στην οποία ανήκει το ξενοδοχείο. Το ξενοδοχείο να εξασφαλίζει πρωινό στους μαθητές και τους συνοδούς. Τα δωμάτια να είναι δίκλινα ή τρίκλινα για τους μαθητές και να διατίθεται και ένα ( 1 ) τρίκλινο και ένα ( 1 ) μονόκλινο δωμάτιο για τους συνοδούς καθηγητές. Η προσφορά θα πρέπει να περιέχει ρητή αναφορά στο όνομα του ξενοδοχείου και στην κατηγορία του.

**Λοιπές υπηρεσίες**

1. Το ξενοδοχείο πρέπει να έχει σε επιφυλακή γιατρό για κάθε περίπτωση ασθένειας μαθητή ή συνοδού καθηγητή.
2. Εκπρόσωπος του πρακτορείου πρέπει να μπορεί να είναι σε επικοινωνία με τους συνοδούς καθηγητές σε κάθε χρονική στιγμή.
3. Στην προσφορά πρέπει να περιλαμβάνεται υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία , καθώς και πρόσθετη υποχρεωτική ασφάλιση για περίπτωση ατυχήματος ή ασθενείας μαθητή ή συνοδού καθηγητή.
4. Στην προσφορά θα υπάρχει δέσμευση του πρακτορείου για την περίπτωση που δεν θα πραγματοποιηθεί η εκδρομή λόγω ανωτέρας βίας (κακοκαιρία, εκλογές κλπ). Στην περίπτωση αυτή θα επιστραφούν τα χρήματα στους μαθητές.
5. Στην προσφορά πρέπει να περιλαμβάνεται η τελική συνολική τιμή (συμπεριλαμβανομένου του ΦΠΑ) της εκδρομής αλλά και η επιβάρυνση ανά μαθητή χωριστά. Το πρακτορείο θα εκδώσει αποδείξεις για τη δαπάνη που θα αντιστοιχεί σε κάθε μαθητή χωριστά. Οποιαδήποτε έκπτωση θα γίνει στην τελική τιμή και δεν θα γίνει χρήση εισιτηρίων free (πλην αυτών που αφορούν τους καθηγητές).
6. Τα εισιτήρια των τεσσάρων ( 4 ) συνοδών καθηγητών να είναι δωρεάν.
7. Η καταβολή των χρημάτων θα γίνει σε δύο ( 2 ) δόσεις. Η πρώτη δόση 75% θα δοθεί με την υπογραφή του συμφωνητικού, και η δεύτερη 25% θα δοθεί μετά την πραγματοποίηση της εκδρομής.
8. Με την προσφορά θα κατατεθεί από το ταξιδιωτικό γραφείο απαραίτητα και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.
9. Οι προσφορές πρέπει να κατατεθούν σε κλειστό φάκελο για να γίνουν αποδεκτές. Στο εξωτερικό μέρος του φακέλου θα αναφέρεται «Προσφορά για την διήμερη εκπαιδευτική επίσκεψη της Χορωδίας του 1ου Γυμνασίου Καρπενησίου και του Γυμνασίου Δυτ. Φραγκίστας στην Καλαμπάκα και στα Τρίκαλα Θεσσαλίας». Οι προσφορές πρέπει να περιγράφουν αναλυτικά τις προσφερόμενες υπηρεσίες, σύμφωνα με τους όρους της προκήρυξης και τη σχετική νομοθεσία.

**Β. Πρόγραμμα εκδρομής**

**1η  ΗΜΕΡΑ (ΠΕΜΠΤΗ)**

8:00 Αναχώρηση από το Καρπενήσι με προορισμό την Καλαμπάκα.

11:30 Άφιξη στην Καλαμπάκα. Προσκύνημα σε δύο μοναστήρια των Μετεώρων (Μεγάλο Μετέωρο, Βαρλαάμ).

13:30 Επίσκεψη στο Μουσείο Φυσικής Ιστορίας και Μανιταριών Καλαμπάκας.

14:30 Τακτοποίηση στο ξενοδοχείο.

15:30 Έξοδος για φαγητό ή στην Καλαμπάκα ή στα Τρίκαλα.

# 17:00 Περιήγηση στην παλιά πόλη των Τρικάλων (Βαρούσι, Μανάβικα, Φρούριο Τρικάλων, Κουρσούμ Τζαμί κ.α.). Επίσκεψη σε ιστορικούς και πολιτιστικούς χώρους.

21:30 Επιστροφή στο ξενοδοχείο. Ξεκούραση.

**2η ΗΜΕΡΑ (ΠΑΡΑΣΚΕΥΗ)**

09:30- 13:30 Δράσεις στους χώρους του Βιομηχανικού Μουσείου, Εργαστηρίου Φυσικής και Πληροφορικής του 6ου ΓΕΛ Τρικάλων και στο Θεατράκι Πάρκου Ματσόπουλου.

13:45 ΚΕΝΤΡΟ ΕΡΕΥΝΑΣ - ΜΟΥΣΕΙΟ ΤΣΙΤΣΑΝΗ

15:00 Γεύμα-Ελεύθερος χρόνος.

17:00 – 19:00 Τελετή Βράβευσης «Κάν’ το Ν’ Ακουστεί 2018».

19:30 Αναχώρηση από Τρίκαλα προς Καρπενήσι.

 **H κατάθεση των προσφορών θα γίνει στο 1ο Γυμνάσιο Καρπενησίου μέχρι και την Παρασκευή 9 Μαρτίου 2018, ώρα 11.00΄.**

Η αποσφράγιση των προσφορών θα γίνει από την αρμόδια Επιτροπήτην **Παρασκευή 9 Μαρτίου 2018 και ώρα 12.00 π.μ. στο 1ο Γυμνάσιο Καρπενησίου.** Η επιτροπή διατηρεί το δικαίωμα να ζητήσει οποιαδήποτε γραπτή διευκρίνιση από τα τουριστικά γραφεία που θα εκδηλώσουν ενδιαφέρον.

 **Η Διευθύντρια**

 **Ιγνατίου Θεοδώρα**